CELEX: 62011CN0651
Language: et
Date: 2011-12-19 00:00:00
Title: Kohtuasi C-651/11: Eelotsusetaotlus, mille on esitanud Hoge Raad der Nederlanden (Madalmaad) 19. detsembril 2011 — X versus Staatssecretaris van Financiën, teine menetluspool: X BV

10.3.2012   
            
            
               ET
            
            
               Euroopa Liidu Teataja
            
            
               C 73/17
            
         Eelotsusetaotlus, mille on esitanud Hoge Raad der Nederlanden (Madalmaad) 19. detsembril 2011 — X versus Staatssecretaris van Financiën, teine menetluspool: X BV
   (Kohtuasi C-651/11)
   2012/C 73/30
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonikaebuse esitaja: Staatssecretaris van Financiën
   
      Vastustaja kassatsioonimenetluses: X BV
   
      Eelotsuse küsimused
   
   
               1.
            
            
               Kas 30 % osade üleandmist ühest äriühingust, kellele nende osade võõrandaja osutab käibemaksuga maksustatavaid teenuseid, saab võrdsustada vara (või selle osa) üleandmisega kaubatarne korral kuuenda direktiivi (1) artikli 5 lõike 8 tähenduses ja/või teenuste osutamise korral artikli 6 lõike 5 tähenduses?
            
         
               2.
            
            
               Kui esimesele küsimusele vastatakse eitavalt, siis kas selles küsimuses näidatud osade üleandmist saab võrdsustada vara (või selle osa) üleandmisega kaubatarne korral kuuenda direktiivi artikli 5 lõike 8 tähenduses ja/või teenuste osutamise korral artikli 6 lõike 5 tähenduses, kui ka teised osanikud, kes osutavad äriühingule, kelle osad üle antakse, samuti käibemaksuga maksustatavaid teenuseid, annavad (peaaegu) samaaegselt kõik selle äriühingu ülejäänud osad samale isikule üle?
            
         
               3.
            
            
               Kui ka teisele küsimusele vastatakse eitavalt, siis kas esimeses küsimuses näidatud osade üleandmist tuleb käsitada ettevõtte (või selle osa) üleandmisena kuuenda direktiivi artikli 5 lõike 8 ja/või artikli 6 lõike 5 tähenduses, kui võtta arvesse, et see üleandmine on tihedalt seotud juhtimistegevusega selle osaluse raames?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).